7 טיפים לצלייה על הגריל – פאם – Pam Oil
2017 /04/ 01 טיפים, כתבות
לקראת עונת הפיקניקים והקיץ רבים יוצאים לפארקים כדי לעשות על האש. בין אם מדובר במנגל צמחוני או בשרי, בעל האש במרפסת הביתית או בפארק השכונתי, הכנת אוכל על המנגל דורשת כמה הכנות מקדימות לצד שימוש נכון ברשת המנגל וטיפול נכון בחומרי הגלם לפני ובמהלך הצלייה.
כדי שחוויית המנגל תהיה טעימה, נעימה וקלה, אספנו לכם 7 טיפים לצלייה על הגריל.
1. דגשים לצלייה נכונה: מומלץ מאוד לרכז את הפחמים במקום אחד, להוסיף זרדים או נייר ספוג בשמן ולהדליק בזהירות. הגחלים מוכנות כשהן לוחשות ומאדימות ולא כשהן מוציאות עדיין להבות אש.
2. הכנות מוקדמות לפני הצלייה: מומלץ מאוד לשמן את רשת הגריל על מנת למנוע הדבקות של הבשר או הירקות. על מנת לבצע את זה יש להשתמש בתרסיס פאם על בסיס שמנים לצלייה, אשר מיועד לשימון נוח, נקי, מבוקר וחסכוני של רשת המנגל ומתאים לשימוש בכל סוגי המנגלים.
התרסיס מונע הידבקות המזון אל רשת לצלייה והוא משמש כמוצר מזון לכל דבר וניתן לעשות בו גם שימוש ביתי במחבת פסים או ברשת הגריל בתנור. חשוב להקפיד להשתמש בתרסיס הרחק מהאש ולרסס לפני הדלקת האש ולא במהלך הצלייה.
3. מנגל בשרי – מרינדות: על מנת לקבל טעמים טובים ואיכותיים ומרקם עסיסי של נתחי עוף, מומלץ מאוד להשרות את חלקי העוף במרינדה לפחות שעה לפני הצלייה. מרינדות שיש בהן מרכיב חומצי, כמו מיץ לימון, מיץ תפוזים, חומץ בלסמי וכדומה, מרככות מאוד את חלקי העוף ומוסיפות טעם מרענן שגם מנטרל שומניות. 2 מרינדות מומלצות:
– כנפיים בצ'ילי, דבש ולימון: מערבבים בקערה 3 כפות רוטב צ'ילי, כף דבש, כפית מלח ו-2 כפות מיץ לימון. מוסיפים את הכנפיים ומערבבים היטב. שומרים בקופסה סגורה במקרר עד לצלייה.
– פרגיות בשום ולימון: מערבבים בקערה 4 כפות מיץ לימון, 4 שיני שום כתושות דק, 2 כפות שמן זית, 1/2 כפית מלח וכף מייפל. מוסיפים נתחי פרגית ומערבבים היטב. שומרים בקופסה סגורה במקרר עד לצלייה.
4. מנגל בשרי – נתחים מומלצים: בכל מה שקשור בעוף ניתן לצלות כמעט כל חלקי עוף, רק חשוב לשים לב שנתחים פנימיים כמו כבדי עוף נשרפים מהר ומתייבשים בגלל מכת החום הגבוהה ולכן מומלץ לצלות אותם על משטח ישר ולא על פסים.
נתחי בקר מומלצים: סינטה (צלייה מהירה), אנטריקוט, שייטל, צלעות ופיקנייה. שימו לב שאם הנתחים שלכם עבים, מומלץ לצלות אותם לקראת סוף המנגל כשהאש נחלשת מעט.
5. מנגל צמחוני: ככלל, כל כללי המרינדות שחלים על בשר יעבדו כאן מעולה. גם במקרה הזה מומלץ להשרות חלק מהירקות במרינדה לפני הצלייה (בעיקר ירקות קשים כמו גמבה, פרוסות בטטה וכדומה) וירקות רכים כמו קישואים, מומלץ לזלף מרינדה בזמן הצלייה אחרת הירקות יתרככו מדי במהלך ההשרייה במרינדה. במקרה של ירקות, מומלץ לפזר מעל עלי טימין או רוזמרין על מנת להעצים את הטעם.
6. מנגל צמחוני – ירקות מומלצים לעל האש: פטריות פורטבלו חצויות, פרוסות בטטה, חצאי גמבה, עגבניות שרי, פרוסות קישואים ו/או זוקיני, פרוסות כרובית (כן, זה מעולה), חצאי בצל, פלפלים חריפים, ראש שום ועוד.
7. מה עוד ניתן לצלות על האש? קלחי תירס – מוברשים במרינדה של דבש, צ'ילי ומלח, חצאי תפוחי אדמה – מבושלים חלקית, פרוסות עבות של טופו – מושרות כמה שעות במרינדה שאוהבים, חצילים שלמים – מנוקבים מעט עם מזלג.
7 יתרונות בריאותיים של שמן קוקוס
תחליפי ביצים בבישול ואפייה טבעוניים